[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000018", "text": "gan y Sefydliad Adeiladu Siartredig (CIOB)"}, {"text_idx": "#000019", "text": "i ymweld a\u0302 phrosiectau adeiladu byw ac arsylwi ar waith yn y safleoedd"}, {"text_idx": "#000020", "text": "eich astudiaethau mewn un flwyddyn academaidd drwy ddiwrnod astudio"}, {"text_idx": "#000022", "text": "Y Diwydiant Adeiladu yw un o\u2019r sectorau cyflogaeth mwyaf ei faint yn y Deyrnas Unedig ac mae angen cyflenwad cyson o dechnolegwyr adeiladu i gyfrannu at brosiectau adeiladu a pheirianneg sifil o bob maint."}, {"text_idx": "#000023", "text": "Mae rhaglen HNC Technoleg Adeiladu yn gymhwyster delfrydol i\u2019r rheiny sy\u2019n cael eu hysgogi wrth weld eu gwaith caled yn cael ei wobrwyo a\u2019u harbenigedd yn cael ei gydnabod mewn diwydiant adeiladu bywiog a heriol.\nEr bod llawer o dechnolegwyr adeiladu yn ymwneud a\u0302 chynllunio a goruchwylio prosiectau datblygu newydd, mae llawer o rai eraill yn gyfrifol am y dechnoleg sy\u2019n cyfrannu at brosiectau treftadaeth ac adnewyddu; prosiectau sy\u2019n aml yn sensitif eu natur oherwydd arwyddoca\u0302d hanesyddol neu bensaerni\u0308ol, neu ansawdd traddodiadol yr adeiladwaith presennol. Gall gyrfa mewn technoleg adeiladu felly fod mor amrywiol neu mor arbenigol ag y dymunwch iddo fod wrth ddilyn eich dyheadau a\u2019ch uchelgeisiau personol eich hun."}, {"text_idx": "#000025", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLlety"}, {"text_idx": "#000026", "text": "Gellir ei gwblhau mewn un flwyddyn academaidd yn unig.\nYmweliadau a\u0302 phrosiectau adeiladu byw i edrych ar y gwaith ar safleoedd.\nCyfleoedd pellach i ymwneud yn uniongyrchol a\u0302\u2019r diwydiant drwy gynadleddau a darlithoedd gwadd.\nAdnoddau digidol eang o safon diwydiant ar gael i\u2019w defnyddio ar y campws ac oddi ar y campws Caiff darlithoedd eu cynnal mewn blociau er mwyn i fyfyrwyr fynychu ar sail diwrnod astudio.\nDefnyddir amrywiaeth o ddulliau addysgu a dysgu i sicrhau bod cynnwys technegol yn cael ei gymhwyso i senarios adeiladu nodweddiadol.\nMae maes pwnc yr Amgylchedd Adeiledig yn rhan o Gyfadran y Celfyddydau, Gwyddoniaeth a Thechnoleg (FAST) ac felly mae\u2019r cynnwys yn elwa o gysylltiad a\u0302 disgyblaethau peirianneg, cyfrifiadura ac ynni adnewyddadwy."}, {"text_idx": "#000028", "text": "Mae\u2019r cwrs Tystysgrif Genedlaethol Uwch (HNC) mewn Technoleg Adeiladu yn cynnwys chwe modiwl craidd sydd gyda\u2019i gilydd yn esbonio prosesau a thechnolegau\u2019r diwydiant adeiladu cyfoes. Caiff pynciau eu hystyried o\u2019r egwyddorion cyntaf un, er mwyn i chi ddod i werthfawrogi materion sylfaenol wrth ddylunio, adeiladu, rheoli, defnyddio a datgomisiynu prosiectau adeiladu."}, {"text_idx": "#000030", "text": "Datblygwyd cynnwys y cwricwlwm i fodloni gofynion Fframwaith Addysg y Sefydliad Adeiladu Siartredig, felly mae\u2019r modiwlau yn ymdrin a\u0302 phob agwedd ar gynnwys technegol fel y disgwylid mewn cymhwyster adeiladu ar Lefel 4."}, {"text_idx": "#000031", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000033", "text": "Er mwyn cofrestru ar raglen HNC Technoleg Adeiladu, rhaid i ymgeiswyr fod wedi\u2019u cyflogi yn y sector adeiladu ac yn gallu cael eu rhyddhau i fynychu diwrnod o astudio. Fel arfer, bydd disgwyl i ymgeiswyr fod ag o leiaf un o\u2019r canlynol:"}, {"text_idx": "#000034", "text": "Tystysgrif neu Ddiploma Cenedlaethol BTEC Lefel 3;\naelodaeth o gorff proffesiynol sy\u2019n gysylltiedig ag adeiladu ar lefel a ystyrir yn briodol gan di\u0302m y rhaglen; neu"}, {"text_idx": "#000036", "text": "Rydym hefyd yn croesawu ymgeiswyr sydd a\u0302 digon o brofiad priodol yn y diwydiant, er yr ystyrir asesiad diagnostig er mwyn mesur gallu academaidd, yn enwedig mewn mathemateg a Chymraeg neu Saesneg."}, {"text_idx": "#000037", "text": "Rydym hefyd yn croesawu ymgeiswyr rhyngwladol, a dylai eu cymwysterau presennol fod wedi\u2019u hamlinellu gan y Ganolfan Wybodaeth Genedlaethol am Gydnabyddiaeth Academaidd (NARIC) i fod yn rhai sy\u2019n cyfateb i gymhwyster mynediad perthnasol y Deyrnas Unedig. Os nad y Gymraeg neu\u2019r Saesneg yw iaith gyntaf yr ymgeisydd, disgwylir iddynt ddangos hyfedredd yn yr iaith Saesneg. Gall ymgeiswyr Ewropeaidd ddarparu\u2019r dystiolaeth hon mewn nifer o ffyrdd (gweler: gan gynnwys IELTS; mae ymgeiswyr rhyngwladol angen Prawf Iaith Saesneg Diogel (SELT) a gymeradwywyd gan UKVI (gweler: i gael y manylion)."}, {"text_idx": "#000038", "text": "Caiff y modiwlau eu cyflwyno drwy ddefnyddio amrywiaeth o dechnegau addysgu a dysgu, gan gynnwys darlithoedd traddodiadol, gweithgareddau ymarferol, tiwtorialau a thrafodaethau grw\u0302p, gwaith labordy, arsylwi ar safleoedd adeiladu ac arfarnu cyfoedion. Y brif flaenoriaeth yw sicrhau bod myfyrwyr yn teimlo\u2019n gyfforddus yn yr amgylchedd dysgu academaidd ac yn teimlo y gallant gyfrannu at y drafodaeth mewn unrhyw ddosbarth, tiwtorial neu weithgaredd dysgu arall sy\u2019n rhan o\u2019u hastudiaethau \u2013 mae addysgu a dysgu yn broses ddwyffordd yn y bo\u0302n a barn y myfyrwyr yn hanfodol bwysig yn y broses honno."}, {"text_idx": "#000039", "text": "Mae sawl ffordd o asesu yn y rhaglen gyda\u2019r nod o efelychu\u2019r mathau o sgiliau cyfathrebu ysgrifenedig, ymarferol, gweledol a llafar a ddisgwylir gan dechnolegwyr adeiladu; mae adroddiadau ysgrifenedig, defnyddio offer technegol, cyflwyniadau gweledol, dadansoddiadau labordy, profion yn y dosbarth, gwaith cwrs a chyflwyniadau llafar oll yn ffyrdd pwysig y gall myfyrwyr ddangos eu dealltwriaeth. Mae\u2019r mathau o asesu ar gyfer pob modiwl yn dibynnu ar yr hyn sy\u2019n cyd-fynd orau a\u0302 natur y cynnwys technegol ym mhob pwnc; gyda\u2019i gilydd maent yn cynnig cyfleoedd amrywiol i fyfyrwyr ddangos eu diddordeb, eu brwdfrydedd a\u2019u dehongliad o\u2019r cynnwys yn ystod eu hastudiaethau."}, {"text_idx": "#000040", "text": "O ran anghenion asesu penodol, gall adran Gwasanaethau Cynhwysiant y Brifysgol gynnig arweiniad a chymorth priodol os bydd unrhyw fyfyrwyr eisiau gofyn am addasiadau rhesymol i\u2019r prosesau asesu oherwydd anabledd, cyflwr meddygol neu wahaniaeth dysgu penodol cydnabyddedig."}, {"text_idx": "#000041", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000043", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000044", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000045", "text": "Mae cyfleoedd ar gyfer rheolwyr adeiladu yn bodoli o fewn y diwydiant adeiladu mewn llawer o gyd-destunau amrywiol, o ddatblygiadau adeiladau newydd i brosiectau treftadaeth ac adnewyddu o bob graddfa a math - gall datblygu gyrfa fel rheolwr adeiladu felly arwain at lawer o brofiadau boddhaus, yn anad dim oherwydd y ffaith nad oes dau brosiect adeiladu'r un fath, a bod rheolwyr adeiladu yn debygol o dreulio cymaint o amser ar y safle ag y maent wrth eu desgiau. Mae'r amgylchiadau hyn yn golygu y gall gyrfa ym maes rheoli adeiladu fod yn heriol yn aml, yn arbennig o werthfawr, ond ni fydd byth yn arferol."}, {"text_idx": "#000047", "text": "Mae\u2019r cyfleoedd i dechnolegwyr adeiladu yn y diwydiant adeiladu i\u2019w cael mewn llawer o gyd-destunau amrywiol, o ddatblygiadau \u2018adeiladu o\u2019r newydd\u2019 i brosiectau treftadaeth ac adnewyddu o bob maint a math \u2013 gall datblygu gyrfa fel technolegydd adeiladu felly arwain at lawer o brofiadau gwerth chweil. Mae hyn yn arbennig o wir o ystyried nad oes unrhyw ddau brosiect adeiladu yr un fath, a bod technolegwyr adeiladu yn debygol o dreulio\u2019r un faint o amser ar y safle ag y maent wrth eu desgiau. Mae\u2019r amgylchiadau hyn yn golygu bod gyrfa mewn technoleg adeiladu yn aml yn gallu bod yn heriol, yn hynod werth chweil, ond byth yn gyson yr un fath."}, {"text_idx": "#000048", "text": "Felly, bydd y cymhwyster HNC Technoleg Adeiladu yn rhoi sail gadarn ar gyfer datblygu gyrfa yn agweddau technegol prosiectau adeiladu mewn ystod o gyd-destunau. Mae myfyrwyr sydd eisoes wedi cwblhau\u2019r rhaglen yn parhau i sefydlu eu hunain fel dylunwyr technegol, arolygwyr adeiladu, syrfewyr adeiladu a thechnolegwyr adeiladu eraill amrywiol, yn bennaf oherwydd y profiad a\u2019r ddealltwriaeth a gawsant wrth ddilyn rhaglen HNC Technoleg Adeiladu ym Mhrifysgol Wrecsam."}, {"text_idx": "#000052", "text": "Gan eich bod yn gweithio yn y sector adeiladu, cysylltwch ag Arweinydd y Rhaglen Dr Gareth Carr oherwydd mae\u2019n bosibl y gallai cyllid fod ar gael drwy gynlluniau wedi\u2019u rhedeg gan sefydliadau sgiliau sector."}, {"text_idx": "#000054", "text": "Os ydych yn edrych am le i aros tra i chi astudio beth am edrych ar ein hadran Llety i gael mwy o wybodaeth am eich opsiynau, gan gynnwys ein neuaddau preswyl ar y Pentref Wrecsam."}]